অপহৃতদের প্রতিবেশী নবী আলি জানান, রাত সোয়া ৮টার দিকে মোটরসাইকেল নিয়ে অজ্ঞাত তিন লোক লিটনদের বাড়ির কাছে অবস্থান নেয়। কিন্তু আমরা বুঝতেই পারিনি তারা অপহরণকারীচক্রের সদস্য। সাড়ে ৮টার দিকে লিটন ও মজিদ ওই  স্থানে পৌঁছামাত্রই ওই তিনজনের সঙ্গে শুরু হয় ধস্তাধস্তি। এ সময় লিটন ও মজিদের চিত্কারে গ্রামবাসী এগিয়ে আসার আগেই অপহরণকারীরা তাদেরকে গাড়িতে তুলে পালিয়ে যায়। রাতেই পরিবারের লোকজন বিষয়টি আলমডাঙ্গা থানা পুলিশকে অবহিত করলে পুলিশ ঘটনাস্থল পরিদর্শন করে অপহৃত লিটন ও মজিদকে উদ্ধার অভিযান শুরু করে। তবে গতকাল সন্ধ্যা ৬টা পর্যন্ত অপহৃতের অবস্থান নিশ্চিত করতে পারেনি পুলিশ।